Document ID: 32000R1437

Kommissionens forordning (EF) nr. 1437/2000
af 30. juni 2000
om ændring af del C i bilag VI til Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 2092/91 af 25. juni 1991 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler(1), senest ændret ved Kommissionens forordning (EF) nr. 1073/2000(2), særlig artikel 5, stk. 8, og artikel 13,
under henvisning til Kommissionens forordning (EØF) nr. 207/93 af 29. januar 1993 om fastlæggelse af indholdet af bilag VI til Rådets forordning (EØF) nr. 2092/91 om økologisk produktionsmetode for landbrugsprodukter og om angivelse heraf på landbrugsprodukter og levnedsmidler og om gennemførelsesbestemmelser til artikel 5, stk. 4, i nævnte forordning(3), ændret ved forordning (EF) nr. 345/97(4), særlig artikel 3, stk. 5, og
ud fra følgende betragtninger:
(1) Ifølge artikel 5, stk. 4, i forordning (EØF) nr. 2092/91 kan ingredienser af landbrugsoprindelse kun medtages i bilag VI, del C, hvis det er godtgjort, at det drejer sig om ingredienser af landbrugsoprindelse, der ikke produceres i tilstrækkeligt omfang i EF efter reglerne i artikel 6, eller ikke kan importeres fra tredjelande efter reglerne i artikel 11.
(2) Visse medlemsstater har efter proceduren i artikel 3, stk. 2, i forordning (EØF) nr. 207/93 underrettet de øvrige medlemsstater og Kommissionen om de tilladelser, de har givet, til at anvende visse ingredienser af landbrugsoprindelse, der ikke er medtaget i del C i bilag VI til forordning (EØF) nr. 2092/91. Det har vist sig, at der for øjeblikket ikke kan købes muskat, visse peberarter og blandinger heraf, saflorblomster, blandinger af visse spiselige afgrøder med farve- og smagsegenskaber, røget koriander og kirsch fra økologisk produktion. Disse produkter bør derfor medtages i del C i bilag VI til nævnte forordning.
(3) Det er nødvendigt hurtigst muligt at træffe de fornødne foranstaltninger, da der for visse produkter ikke længere er nogen mulighed for at forlænge de nationale tilladelser, jf. artikel 3, stk. 1, i forordning (EØF) nr. 207/93.
(4) Af klarhedsgrunde bør hele del C i bilag VI nyaffattes.
(5) De i denne forordning fastsatte foranstaltninger er i overensstemmelse med udtalelse fra det udvalg, der er omhandlet i artikel 14 i forordning (EØF) nr. 2092/91 -
UDSTEDT FØLGENDE FORORDNING:
Artikel 1
Del C i bilag VI til forordning (EØF) nr. 2092/91 affattes som angivet i bilaget til nærværende forordning.
Artikel 2
Denne forordning træder i kraft på syvendedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 30. juni 2000.

Labels: 3
17
6